wickkiey/tamil-wikipedia-chunked huggingface dataset:
# பார்சி மக்கள்

## வரையறை மற்றும் அடையாளம்

### இனஞ்சார்ந்த சமுதாயமாக

துவக்கத்தில் பெர்சியாவிலிருந்து பார்சி இனத்தவர் வந்திருந்தாலும் பெரும்பாலான இந்திய பார்சியர்கள் பெர்சியர்களிடம் அவர்களுக்கு இருந்த சமுதாய அல்லது குடும்ப இணைப்புகளை இழந்து விட்டனர். பலர் மொழிகளை அல்லது அவர்களது வரலற்றைப் பகிர்ந்து கொள்வது இல்லை. இந்தியாவிற்கு முதன் முதலில் ஜோரோஸ்ட்ரேயர்கள் குடிபெயர்ந்ததிலிருந்து நூற்றாண்டுகளுக்கும் மேலாக பார்சி இனத்தவர்கள் இந்திய சமுதாயத்தினுள் முக்கிய அங்கம் வகிக்கத் தொடங்கினர். அதே சமயத்தில் அவர்களது மாறுபட்ட மரபுகள் மற்றும் பாரம்பரியங்களையும் (அவர்களது இனஞ்சார்ந்த அடையாளமாக) தொடர்ந்து பாதுகாத்து வந்தனர். பார்சி இனத்தவர்கள் தனித்து நிற்காமல் அவர்களுக்கு முக்கிய இடம் அளிக்கப்பட்டது: தேசிய இணைப்பு, மொழி மற்றும் வரலாறு போன்றவைகளில் அவர்கள் இந்தியர்களாக உள்ளனர். ஆனால் இரத்த உறவு அல்லது கலாச்சாரம், நடத்தை மற்றும் சமயம்சார்ந்த செயல்பாடுகளில் அவர்கள் இந்தியராக இல்லை (அவர்களது மொத்த மக்கள் தொகை 0.006% மட்டுமே உள்ளது).
அவர்களது மூலத்தின் தூய்மையை வரையறுப்பதற்கு செய்யபப்ட்ட இனவழி டி.என்.ஏ (DNA) சோதனைகளில் அவர்கள் கலவையான முடிவுகளைப் பெற்றுள்ளனர். ஆனால் உள்நாட்டு மக்களைக் கலப்புத் திருமணம் செய்து கொள்வதைத் தவிர்த்து பெர்சியர்கள் தங்களது மூலங்களைப் பாதுகாத்து வருகின்றனர் என்று பார்சி கருத்து முடிவு பற்றிய ஒரு ஆய்வு தெரிவிக்கின்றது. 2002 ஆம் ஆண்டு பாகிஸ்தானில் உள்ள பார்சிகளின் Y-நிறமி (patrilineal) டி.என்.ஏ.வில் மேற்கொள்ளப்பட்ட சோதனையில் பார்சிகள் மரபு வழியில் அவர்களுக்கு அருகில் வசிப்பவர்களைக் காட்டிலும் ஈரானியர்களுடன் சம்பந்தப்பட்டுள்ளனர் என வரையறுக்கப்பட்டது . எனினும் 2004 ஆம் ஆண்டு சோதனையில் பார்சி மணியிழையங்கள் டி.என்.ஏ (matrilineal) ஆனது ஈரானியர்கள் மற்றும் குஜராத்திகளுடன் ஒப்பிட்டுப் பார்க்கப்பட்டது. அதில் பார்சிகள் ஈரானியர்களைக் காட்டிலும் குஜராத்திகளிடம் நெருங்கிய தொடர்பு கொண்டுள்ளனர் என்று வரையறுக்கப்பட்டது. 2002 ஆம் ஆண்டு சோதனையைக் கணக்கில் எடுத்துக் கொண்டு 2004 ஆம் ஆண்டு சோதனையைப் பற்றி அறிஞர்கள் கூறுகையில் "இன்றைய நாளில் பார்சி மக்கள் தொகையில் மூதாதையர்கள் ஆண்-மத்தியஸ்தமாய் இருந்து குடிபெயர்ந்துள்ளனர். அவர்கள் உள்ளூர் பெண்களுடன் கலந்து செயல்பட்டதால் [...] தங்களது தொடக்கமான ஈரானியர்களின் mtDNA வை முடிவாய் இழந்துள்ளனர்" என்றனர் .
# பார்சி மக்கள்

## வரையறை மற்றும் அடையாளம்

### சுய-உணர்தல்

யாரெல்லாம் பார்சியர்கள் (மற்றும் பார்சிகள் அல்லாதவர்கள்) என்பதை வரையறுப்பது என்பது இந்தியாவில் ஜோரோஸ்ட்ரிய சமுதாயத்தில் ஒரு தனிச்சிறப்புடைய வாதமாக உள்ளது. பொதுவாக ஒரு நபர் பின்வரும் நிலைகளிலிருந்தால் பார்சி இனத்தவராக ஏற்றுக்கொள்ளப்படுகிறார்:
a) உண்மையான பெர்சிய அகதிகளிடம் நேரடியான பாரம்பரியத்தைக் கொண்டிருக்க வேண்டும்; மற்றும்
b) ஜோரோஸ்ட்ரிய சமுதாயத்தினுள் ஒழுங்குமுறையுடன் ஈடுபடுத்திக் கொண்டிருக்க வேண்டும். இந்த முறையில் *பார்சிகள்* ஆதிவாசி-சமயப் பொறுப்பை ஏற்கின்றனர்.  
இச்சமுதாயத்தின் சில உறுப்பினர்கள் கூடுதலான வாதத்தையும் கொண்டுள்ளனர். அதாவது ஒரு குழந்தை பார்சி தந்தையை கண்டிப்பாகக் கொண்டிருப்பது நம்பிக்கையின் அறிமுகத்திற்கு ஏற்றவர்கள் ஆகிறது. ஆனால் இந்த ஆதாரமானது பாலின சமத்துவத்தின் ஜோரோஸ்ட்ரிய ஒழுக்க நெறியின் மீறுதலைப் பெருமளவில் பெற்றிருப்பதாகக் கருதப்படுகிறது. மேலும் *பார்சிகளின்* பழைய சட்ட வரையறையில் இருந்து சிதறியதாகவும் கருதப்படுகிறது.  
*பார்சிகளின்* சட்ட வரையறையானது பெரும்பாலும் 1909 ஆம் ஆண்டு அதிகாரத்தையே (இன்றுவரை செல்லாத நிலையில் உள்ளது) குறிக்கிறது. அதாவது ஒரு நபர் ஜோரோஸ்ட்ரிய நம்பிக்கையினுள் மாறுவதால் மட்டும் பார்சி இனத்தவராக மாறிவிட முடியாது (இந்த நிலை கேள்வியில் உள்ளது). "பார்சி இனத்தவர் பின்வரும் நிலைகளைப் பெற்றிருக்க வேண்டும்: a) உண்மையான பெர்சிய குடியானவர்களிடம் இருந்து மரபைப் பார்சிகள் பெற்றிருக்க வேண்டும், ஜோரோஸ்ட்ரிய பெற்றோர்கள் இருவருக்கும் பிறந்திருக்க வேண்டும் மற்றும் ஜோரோஸ்ட்ரிய சமயத்தை உரிமையாகப் பெற்றிருக்க வேண்டும்;
b) பெர்சியாவில் உள்ள ஈரானியர்கள் ஜோரோஸ்ட்ரிய சமயத்தை உரிமையாகப் பெற்றுள்ளனர்;
c) வேற்றினத் தாய்க்கும் பார்சி தந்தைக்கும் பிறக்கும் குழந்தை சரியான முறையில் சமயத்தினுள் ஈடுபடுத்தப்பட்டிருக்க வேண்டும்".  
இந்த வரையறை பல்வேறு சமயங்களில் குழப்பத்தை ஏற்படுத்தியுள்ளது. இந்திய அரசியலமைப்பின் சமத்துவக் கொள்கைகள் மூன்றாவது உட்பிரிவில் தந்தைவழி கட்டுபாடுகளை வெளிப்படுத்துவதில் வெற்றிடத்தையே கொண்டுள்ளன. இரண்டாவது உட்பிரிவும் 1948 ஆம் ஆண்டு குழப்பத்திற்கு உட்பட்டு எதிர்ப்பு தெரிவிக்கப்பட்டது. 1950 ஆம் ஆண்டு முறையீட்டின் கீழ் 1948 அதிகாரமானது 1909 ஆம் ஆண்டு வரையறையை முழுவதுமாகப் பின்பற்றுகிறது *தீர்ப்பின் புறவுரை* நிகர்நிலையுடன் உள்ளது. அதாவது மாற்றுவழித் கருத்துக்கள் மற்றும் சட்டப்பூர்வமற்ற பிணைவுகள் (1966 ஆம் ஆண்டில் மீண்டும் உறுதி செய்யப்பட்டது) ஆகும். (;)
எனினும் நன்றாக-வாசிக்கும் நடத்தர பார்சிகள் இருந்தும் கூட 1909 ஆம் ஆண்டு அதிகாரமானது சட்டப்பூர்வமாய் பிணைக்கப்பட்டு தொடர்ந்து நிலைத்திருக்கிறது என்ற கருத்தும் உள்ளது. பார்சி ஜோரோஸ்ட்ரிய சமுதாயத்தில் இரண்டு வாரங்களுக்கு ஒரு முறை வெளியாகும் *பார்சியானா* வின் பத்திரிகை தலையங்கத்தில் பிப்ரவரி 21, 2006 அன்று பார்சி தாயாருக்கும் வேற்றின தந்தைக்கும் பிறந்த பல்வேறு வயது வந்த குழந்தைகள் பார்சி இனத்தில் சேர்த்துக் கொள்ளப்பட்டிருக்கின்றனர் என்றும் "அக்குழந்தைகள் தனது தாயாரின் மொழியையும் சமயத்தையும் தழுவி வாழுகின்றனர்" என்றும் ஆசிரியர் கருத்துத் தெரிவித்துள்ளார். அவர்களது அதிகாரத்தை ஆசிரியர் நினைவுகூர்ந்து குறிப்பிட்டிருந்தாலும் "அவர்கள் சட்டப்பூர்வமாயும் சமயம் சார்ந்தும் முழுமையான ஜோரோஸ்ட்ரியர்கள் என்றும் அவர்கள் சட்டத்தின் கண்களில் பார்சி ஜோரோஸ்ட்ரியர்களாக கருதப்படுவதில்லை என்றும் தெரிவித்தார். ஆகையால் "சட்டப்பூர்வமாய் அவர்கள் பார்சி ஜோரோஸ்ட்ரியர்களுக்காக குறிக்கப்பட்டிருக்கும் தீ கோவில்களில் இடம்பெற மாட்டார்கள் எனவும்" தெரிவித்தார் .
# பார்சி மக்கள்

## ஒரு மக்கள் தொகையியல் புள்ளி விபரம்

#### தற்போதைய மக்கள் தொகை

மரபுவழி மக்கள் தொகையில் பார்சியர்கள் உலகளவில் சுமார் 100,000 பேர் உள்ளனர். எனினும் தனிப்பட்ட கணக்கெடுப்பில் இது குறிப்பிடத்தக்க அளவில் மாறுபடுகிறது; "100,000 ஐக் காட்டிலும் குறைவான மக்கள் தொகை" என்றும் "தோராயமாக 110,000" பேர் என்றும் 110,000 ± 10% என்றும் பார்சிகள் மதிப்பிடப்படுகின்றனர். இதன் முதல் இரண்டு முடிவுகள் 1980களின் தரவை சார்ந்தே உள்ளது. குறிப்பாக 1981 ஆம் ஆண்டு மேற்கொள்ளப்பட்ட இந்தியக் கணக்கெடுப்பில் நாட்டில் 71,630 பார்சிகள் இருப்பதாகத் தெரிய வந்தது. மேலும் புலம் பெயர்ந்த சமூகமான பார்சிகளின் எண்ணிக்கையை ஆரம்பத்தில் ஜான் ஹின்னெல்ஸ் மதிப்பிட்டிருந்தார். பின்னர் வந்த முடிவுகளானது புலம் பெயர்ந்த சமூகமான பார்சிகளின் திருந்தப்பட்ட அறிக்கையை சார்ந்து இருந்தது. மேலும் 2001 ஆம் ஆண்டு எடுக்கப்பட்ட இந்தியக் கணக்கெடுப்பில் நாட்டில் 69,601 பார்சியர்கள் இருப்பதும் மும்பை (முன்பு பம்பாய் என இருந்தது) நகரத்தை சுற்றி அவர்களது செறிவு உள்ளது எனவும் தெரியவந்தது.  
இந்தியாவைத் தவிர இதர நாடுகளில் பார்சியர்களின் மக்கள் தொகை பின்வரும் எண்ணிக்கையில் (உள்நாடு பார்சி/ஜோரோஸ்ட்டிரிய அமைப்புகள் மூலமாக) கணக்கிடப்பட்டுள்ளன : "பிரிட்டன் 5,000; அமெரிக்கா 6,500; கனடா 4,500; ஆஸ்திரேலியா 300; பாகிஸ்தான் 3,000; ஹாங்காங் 150; கென்யா 80". ( இல் ஹின்னெல்ஸ்). பாகிஸ்தான் தவிர பிற பிரதேசங்களின் பகுதிகளில் பார்சிகள் மரபுவழியில் குடியேறி உள்ளனர். இந்தப் பகுதியில் உள்ள (முதல்/இரண்டாவது தலைமுறை) பார்சியர்கள் புலம் பெயர்ந்தவர்களாக எண்ணப்படுகின்றனர்.
# பார்சி மக்கள்

## ஒரு மக்கள் தொகையியல் புள்ளி விபரம்

#### மக்கட்தொகைப் போக்குகள்

பல ஆண்டுகளாக ஏராளமான பார்சி இனத்தவர்கள் நிலையாக வாழ்கின்றனர் என இந்தியக் கணக்கெடுப்புத் தரவு கூறுகிறது. 1940–41 ஆம் ஆண்டுகளில் 114,890 மக்கள் இருந்ததே மிகவும் அதிகமான கணக்கெடுப்பாக உள்ளது. இந்தக் கணக்கெடுப்பு இன்றைய இந்தியா, பாகிஸ்தான் மற்றும் வங்காள தேசம் ஆகிய நாடுகளில் ஆங்கிலேயர் ஆட்சிக்கால மக்கள்தொகையையும் உள்ளடக்கியிருந்தது. சுதந்திரத்திற்கு பிறகு எடுக்கப்பட்ட கணக்கெடுப்புத் தரவு இந்திய மக்கள் தொகையை (1951: 111,791) மட்டுமே கொண்டிருந்தது. பின்னர் ஒவ்வொரு பத்தாண்டிற்கும் தோராயமாக 9% மக்கள்தொகை குறைவதாகக் கணக்கெடுப்பு தெரிவித்தது.  
சிறுபான்மையினருக்கான தேசிய ஆணையத்தைப் பொறுத்தவரை இந்தச் "சமுதாயத்தின் மக்கள்தொகை நிலையாகக் குறைவதற்கு பல்வேறு காரணங்களே பொறுப்பாகும்". இதற்கு குழந்தையின்மையும் புலம் பெயர்தலுமே முக்கியக் காரணங்களாக உள்ளன . 2020 ஆண்டின் ஒரு மக்கள் தொகையியல் புள்ளி விபரப் போக்குகள் செயல்திட்டத்தில் பார்சியர்களின் எண்ணிக்கை 23,000 (2001 ஆம் ஆண்டில் இந்திய மக்கள்தொகையில் 0.0002% ஐக் காட்டிலும் குறைவான எண்ணிக்கை) ஆக மட்டுமே இருக்கும் என கணிக்கப்பட்டுள்ளது. அப்போது பார்சியர்கள் ஒரு சமுதாயத்தினர் என்பது அழைக்கப்படுவது நிறுத்தப்பட்டு 'இனம்' என முத்திரையிடப்படுவர்.  
ஐந்தில் ஒரு பங்கு மக்கள் தொகை குறைவதற்கு புலம் பெயர்தலும் காரணமாக உள்ளது . இறப்பு சதவீதத்தை விடப் பிறப்பு சதவீதம் குறைவாக இருப்பதும் முக்கிய காரணமாக உள்ளது: 2001 ஆம் ஆண்டிலிருந்து 60 வயதைக் கடந்த பார்சியர்கள் சமுதாயத்தில் 31% பேர் இருந்தனர். இவ்வயதினர் அமைப்பின் தேசிய சராசரி 7% ஆக உள்ளது. பார்சி சமுதாயத்தில் 6 வயதுக்கு கீழ் உள்ளவர்கள் 4.7% மட்டுமே ஆகும். இச்சமுதாயத்தில் ஒவ்வொரு 1000 நபர்களுக்கும் ஒவ்வொரு ஆண்டும் 7 குழந்தைகள் பிறக்கின்றனர் .
# பார்சி மக்கள்

## ஒரு மக்கள் தொகையியல் புள்ளி விபரம்

#### இதர மக்கள் தொகையியல் புள்ளி விபரம்

2001 ஆம் ஆண்டிலிருந்து பார்சியர்களின் பாலின விகிதம் வழக்கத்திற்கும் மாறாக உள்ளது. அதாவது இடைநிலை வயதுடையோரின் எண்ணிக்கை அதிகமாக இருப்பது காரணமாக (வயதான ஆண்களைக் காட்டிலும் வயதான பெண்களின் எண்ணிக்கை அதிகமாக இருக்கிறது) 1050 பெண்களுக்கு 1000 ஆண்கள் என்ற விகிதத்திலேயே பாலின விகிதம் உள்ளது. ஆனால் தேசிய சராசரி 933 பெண்களுக்கு 1000 ஆண்கள் ஆகும்.  
பார்சியர்கள் உயர்ந்த எழுத்தறிவு விகிதத்தை கொண்டுள்ளனர்: 2001 ஆம் ஆண்டிலிருந்து எழுத்தறிவு விகிதம் 97.9% ஆக இருந்தது. அனைத்து இந்திய சமுதாயங்களிலும் இது மிகவும் உயர்வான எண்ணிக்கையாகும் (தேசிய சராசரி 64.8% மட்டுமே ஆகும்). பார்சியர்களில் 96.1% பேர் நகர்சார்ந்த பகுதிகளில் வசித்து வருகின்றனர் (தேசிய சராசரி 27.8% ஆகும்).  
பார்சியர்களின் எண்ணிக்கை அதிகம் உள்ள பம்பாயின் பெரும்பகுதிகளில் தோராயமாக 10% பார்சி பெண்களும் 20% சதவீத பார்சி ஆண்களும் திருமணம் செய்துகொள்வதில்லை .
# பார்சி மக்கள்

## வரலாறு

#### வாய்ப்பின் தருணம்
# பார்சி மக்கள்

## சமுதாயத்தில் உள்ள பிரிவுகள்

### கால மாறுபாடுகள்

*இப்பகுதி பார்சி காலண்டருக்கு வரையறுக்கப்பட்ட தகவல்களைத் தருகிறது. * *சமயம் சார்ந்த நோக்கங்களுக்காக ஜோரோஸ்ட்ரியர்கள் மூலமாக நாட்காட்டியில் உள்ள தகவல்கள் பயன்படுத்தப்படுகின்றன. வரலாறு மற்றும் அதன் மாற்றங்களைப் பற்றிய தகவல்களும் அதில் இடம்பெற்றுள்ளன. பார்க்க ஜோரோஸ்ட்ரிய நாட்காட்டி.*  
சுமார் 12 ஆம் நூற்றாண்டு வரை அனைத்து ஜோரோஸ்ட்ரியர்களும் அதே 365-நாள் சமய நாட்காட்டியைப் பின்பற்றி வந்தனர். அர்ட்ஷிர் I (Ardashir I) நாட்காட்டியை திருத்தியதிலிருந்து மிகப்பெரிய அளவில் மாற்றம் செய்யப்படாமல் உள்ளது (*r.* 226-241 AD). பகுதி நாடுகளுக்கு நாட்காட்டி ஈடு செய்யாததில் இருந்து முழு சூரிய ஆண்டை நிறைவு செய்கிறது. இதன் நேரங்கள் பருவங்களுடன் ஒத்திசைவாக இருப்பதில்லை.  
அதே சமயம் 1125 மற்றும் 1250 (*cf.* ) ஆம் ஆண்டுகளில் பார்சி இனத்தவர்கள் நாட்காட்டியில் பகுதி தினங்களை சரிகட்டுவதற்கு ஒரு எம்போலிஸ்மிக் மாதத்தை (embolismic month) சேர்த்துக் கொண்டனர். எனினும் பார்சியர்களான ஜோரோஸ்ட்ரியர்கள் மட்டுமே அதை பின்பற்றுகின்றனர் (ஒரே ஒரு முறை மட்டுமே பயன்படுத்தப்படுகிறது). இதன் விளைவாக அதிலிருந்து பார்சியர்கள் மற்றும் ஜோரோஸ்ட்ரியர்கள் மூலமாகப் பயன்படுத்தபடும் நாட்காட்டி மற்றவைகளுடன் முப்பது நாட்கள் வேறுபடுகிறது. அந்த நாட்காட்டிகள் நீண்ட காலத்திற்கு ஒரே மாதிரியே இருக்காது என்ற உண்மையை எவரும் அறிந்திருக்காத காரணத்தால் அந்த நாட்காட்டிகள் இன்னும் *சாஹென்சாஹி* (பேரரசுக்குரிய) என்ற அதே பெயரிலேயே உள்ளன.  
1745 ஆம் ஆண்டில் சூரத்தை சுற்றி வாழ்ந்து கொண்டிருந்த பார்சியர்கள் அவர்களது மதகுருக்களின் பரிந்துரையின் பேரில் *கட்மி* அல்லது *கடிமி* நாட்காட்டிக்கு மாறிகொண்டனர். பண்டைய காலத்தில் 'தாயகத்தில்' பயன்படுத்தப்பட்ட நாட்காட்டியே சரியானது என அவர்கள் தங்களது மக்களை நம்பவைத்து விட்டனர். மேலும் அவர்கள் *சாஹென்சாஹி* நாட்காட்டியை "முடியரசுக் கோட்பாடு சார்ந்திருப்பதாக" அவதூறு பேசினர்.  
1906 ஆம் ஆண்டில் இரண்டு வகைகளையும் ஒன்றாக இணைத்து (11 ஆம் நூற்றாண்டின் செல்ஜக் மாடலை சார்ந்து) மூன்றாவதாக ஒரு நாட்காட்டியை அறிமுகப்படுத்தும் முயற்சி நடந்தது: *ஃபாஸிலி* , அல்லது *பாஸ்லி* நாட்காட்டி ஒவ்வொரு நான்கு ஆண்டுகளிலும் வரும் மிகுந்த நாட்களைக் கொண்டிருந்தது. மேலும் இளவேனிற் புள்ளியுடைய தினத்தில் புத்தாண்டும் அனுசரிக்கப்பட்டது. பருவங்களுடன் இணக்கமான நாட்காட்டியாக எப்போதும் இது மட்டுமே இருந்தாலும் பெரும்பாலான பார்சி இனத்தவர்கள் இதை புறக்கணித்தனர். இது ஜோரோஸ்ட்ரிய மரபை கட்டளைகளுடன் வெளிப்படுத்துவதாக இருந்தது (*Dēnkard* 3.419).  
இன்று பெரும்பாலான பார்சி இனத்தவர்கள் *சாஹென்சாஹி* நாட்காட்டியின் பார்சி பதிப்பையே கடைபிடிக்கின்றனர். சூரத் மற்றும் பவுரச்சில் வாழும் பல பார்சி சமுதாயத்தினர் *கட்மி* நாட்காட்டியைப் பின்பற்றுகின்றனர். *ஃபாஸ்லி* நாட்காட்டி பார்சி இனத்தவர்கள் பலருள் முக்கிய இடம் பிடிக்கவில்லை. ஆனால் தரத்தில் *பாஸ்தானி* நாட்காட்டியை (*பாஸ்லி* நாட்காட்டியாக அதே சிறப்புடைய ஈரானிய உருவாக்கம்) ஒப்பிடுகையில் ஈரானின் ஜோரோஸ்ட்ரியர்கள் பலருள் உயர்ந்ததாகக் கருதப்படுகிறது.
# பார்சி மக்கள்

## சமுதாயத்தில் உள்ள பிரிவுகள்

### கால மாறுபாடுகள்

#### நாட்காட்டி விவாதங்களின் விளைவு

அவெஸ்தா இறைவழிபாடுகளில் சில மாதங்களின் பெயர்களை மேற்கோள்களாகக் குறிப்பிட்டாலும் மற்ற இறைவழிபாடுகளில் குறிப்பிட்ட ஆண்டின் நேரத்தை மட்டுமே பயன்படுத்துகின்றன. வெளியிடப்பட்ட நாட்டிகாட்டியில் "சரியானதை" சமய இயலான கிளைத்தலும் கொண்டுள்ளது.  
மேலும் சிக்கலான விசயங்களுக்கு 1700களின் பிற்பகுதியில் (அல்லது 1800களின் முற்பகுதியில்) மிகவும் செல்வாக்கு மிக்க தலைமை-அர்ச்சகர் மற்றும் *கட்மி* நாட்காட்டியின் நம்பிக்கையுறுதியான ஆதரவாளர்கள் - பம்பாயின் டாடிசெத் அடாஷ்-பெஹ்ராமுடைய பிலோஸ் கவுஸ் தாஸ்டுர் - ஏற்றுக்கொள்ள வைக்கப்பட்டார். ஈரானிலிருந்து வருகை தந்தவர்களின் வழிபாடுகளில் உச்சரிப்புகள் சரியானதாகும். ஆனால் பார்சியர்கள் மூலமாக உச்சரிக்கப்படுபவை சரியானது அல்ல. அவர் இறைவழிபாடுகளில் சிலவற்றில் மாற்றங்கள் செய்ய முற்பட்டார் (அனைத்திலும் அல்ல). அவை மிகவும் பழைமையான *கட்மி* நாட்காட்டியைப் பின்பற்றுபவர்கள் மூலமாக ஏற்றுக்கொள்ளப்பட்டன (ஆகையால் இது உண்மையெனக் கொள்ளும் பாங்குள்ளது). எனினும் அவெஸ்திய மொழியின் அறிஞர்கள் மற்றும் மொழியியல்கள் உயிரெழுத்து-மாறுவதற்கு உச்சரிப்பில் மாறுபாட்டின் இயற்பண்புகளை உரைக்கின்றனர். அது ஈரானில் மட்டுமே ஏற்படுகிறது. உண்மையில் *கடமி* கள் மூலம் பின்பற்றப்பட்ட ஈரானிய உச்சரிப்பு என்பது *கடமி* அல்லாத பார்சியர்கள் மூலமாகப் பயன்படுத்தப்பட்ட உச்சரிப்பைக் காட்டிலும் மிகவும் புதியதாகும்.  
இந்த நாட்காட்டி எப்போதும் துல்லியமாக கல்வியாண்டைச் சார்ந்து இல்லை என்ற சர்ச்சையும் நிலவுகிறது. 1780களில் இந்த சச்சரவு காரணமாக எப்போதாவது அதிகப்படியான வன்முறைகளும் வெடித்தன. 1783 ஆம் ஆண்டில் பாருச்சில் வாழ்ந்த ஹோமாஜி ஜேம்ஸ்ஹெத்ஜி என்ற *சாஹென்சாஹி* யைப் பின்பற்றியவர் ஒரு இளம் *கடமி* பெண்ணை உதைத்ததில் அவளுக்கு கருச்சிதைவு ஏற்பட்டதால் அவருக்கு மரணதண்டனை அளிக்கப்பட்டது.  
இந்தியாவில் எட்டு அடாஷ்-பெஹ்ராம்களில் (தீ கோவிலின் உயர்ந்த தரம்) மூவர் *கடமி* உச்சரிப்பு மற்றும் நாட்காட்டியையும் மற்ற ஐவர் *சாஹென்சாஹி* யையும் பின்பற்றினர். *ஃபாஸாலி* கள் தங்களுக்கு என சொந்தமாக அடாஷ்-பெஹ்ராமைக் கொண்டிருக்கவில்லை.
# பார்சி மக்கள்

## சமுதாயத்தில் உள்ள பிரிவுகள்

### இலிம்-இ-ஷ்னோம்

*இலிம்-இ-ஷ்னோம்* (Ilm-e-Kshnoom) ('பரவச அறிவியல்' அல்லது 'பேரின்பம்') என்பது நேர்ச்சரியான, சமயம் சார்ந்த நூல்களின் பொருள் விளக்கத்தைக் காட்டிலும் இரகசியம் மற்றும் மறைபொருளாகக் கற்பவை சார்ந்த பார்சி-ஜோரோஸ்ட்ரிய தத்துவப் பள்ளியாகும். சமய உட்பிரிவு ஆதரவாளர்களைப் பொறுத்தவரை அவர்கள் *சாஹேப்-இ-திலான்* ('இதயத்தின் குருக்கள்') என அழைக்கப்படும் 2000 தனிநபர்களின் இனம் மூலமாக காக்கப்பட்ட ஜோரோஸ்ட்ரிய நம்பிக்கையின் ஆதரவாளர்கள் ஆவர். அவர்கள் காகசஸின் (Caucasus) மலைகள் நிறைந்த சரிவுகளில் முழுவது தனித்து வாழ்பவர்கள் ஆவர் (மாற்றாக தாமாவந்த் மலைப் பகுதிகளில் அல்போர்ஸ் எல்லையில் வாழ்கிறார்கள்).  
பார்சியர்கள் ஷ்னோமைப் பின்பற்றுபவர்களாக இருக்கலாம் என்று சில தெளிவான குறிப்புகளும் உள்ளன. *குஸ்தி* இறைவழிபாடுகள் *பாஸாலி* கள் மூலம் பயன்படுபவை போன்றே இருந்தாலும் பார்சி சமுதாயத்தில் எஞ்சியவர்கள் ஷ்னோம் ஆதரவாளர்கள் என அவர்கள் அனுசரிக்கும் நாட்காட்டியுடன் தொடர்புபடுத்தி பிரித்தரியப்படுகின்றனர். நீண்ட இறைவழிபாடுகளில் சில பிரிவுகளை மீண்டும் கூறுதல் போன்ற பொது வழிபாட்டுமுறையில் அவர்களது ஒப்புவித்தலில் சிறிது மாறுபாடுகளும் உள்ளன. எனினும் ஷ்னோம் அவர்களது கொள்கையில் மிகவும் பழமையானதாக உள்ளது. மேலும் பிற பார்சியர்களுக்கு தொடர்புபடுத்துவதுடன் தனித்திருத்தலையும் தெரிவிக்கிறது.  
பம்பாயின் புறநகர் பகுதியான ஜோகேஷ்வரியில் ஷ்னோம்களின் ஆதரவாளர்களின் மிகப்பெரிய சமுதாயம் வாழ்கின்றனர். அங்கு அவர்களுக்கு என சொந்தமாக தீ கோவிலும் (பெஹ்ராம்ஷா நவ்ரோஜி ஷெரோஃப் தாரேமெஹர்), குடியிருப்பு வசதிகளும் (பெஹ்ரம் பாக்), செய்தித்தாளும் (*பார்சி புக்கர்* ) உள்ளன. சூரத்தில் ஆதரவாளர்கள் குறைந்த எண்ணிக்கையிலேயே உள்ளனர். 19 ஆம் நூற்றாண்டின் கடைசி பத்தாண்டுகளில் இங்கு சமய உட்பிரிவு நிறுவப்பட்டது.
# பார்சி மக்கள்

## சமுதாயத்தில் உள்ள பிரிவுகள்

### வெளியேற்றமும் உள்ளடக்கமும்

முக்கியமாக சண்டை என்பது நூற்றாண்டுகள்-பழைய கவலைகளின் வெளிப்படுகை மற்றும் உளவியல் பயங்கள் மற்றும் அடையாளங்களை இழந்ததன் காரணமாக உருவாவதாகும்.  
எனினும் வழக்கமான வினாக்களில் சண்டை என்பது (பெரும்பாலும்) தர்க்கரீதியானதாகும். பார்சி சமுதாயத்தினர் அதிகம் உள்ள நகரங்களில் குறைந்தது ஒரு தீ கோவிலாவது மத குருக்கள் மூலமாக நடத்தப்படுவது தவிர்க்க முடியாததாகும். எந்த நிகழ்விலும் ஜோரோஸ்ட்ரிய நம்பிக்கை தீ கோவிலை வழிபடுவதை குறிப்பிடவில்லை அதனால் — கொள்கையில் — ஒரு குறிப்பிட்ட கோவிலில் நுழைவதற்கு தடைசெய்யப்பட்ட ஜோரோஸ்ட்ரியர் அவரது வீட்டிலிருந்து வழிபடலாம்.  
ஏராளமான சச்சரவுகள் வெளிவந்தாலும் அவை முதன்மையான பிரச்சினையாக இல்லாமலிருப்பது பார்சியர்களுக்கு குறைவான எண்ணிக்கையை வழங்குகிறது: குறைவான பிறப்பு விகிதம் உண்டாகிறது.
# பார்சி மக்கள்

## சமுதாயத்தில் உள்ள பிரிவுகள்

### இறந்தவர்கள் சார்ந்த சிக்கல்கள்

மும்பை மற்றும் கராச்சியில் இறக்கும் பார்சியர்கள் டவர் ஆஃப் சைலன்ஸுக்கு எடுத்துச் செல்லப்படுகின்றனர். நகரத்தில் உள்ள பிணந்தின்னிக் கழுகுகள் மூலமாக பிணங்கள் விரைவாக சாப்பிடப்படுகின்றன. புவி, தீ மற்றும் நீர் அனைத்தும் புனிதமான மூலங்களாகக் கருதப்படுவதால் இறப்பின் மூலமாக அவை கலங்கமுறக்கூடாது என்பதற்காக இவ்வழக்கத்தை அவர்கள் கடைபிடிக்கின்றனர். ஆகையால் புதைத்தல் மற்றும் எரித்தல் போன்ற நடவடிக்கைகள் எப்போதுமே பார்சி கலாச்சாரத்தில் தடைசெய்யப்பட்டுள்ளன. மும்பை மற்றும் கராச்சி போன்ற நகரங்களில் விரிவான நகர்மயமாக்கல் காரணமாக பிணந்தின்னிக் கழுகுகளின் எண்ணிக்கை மிகவும் குறைந்துள்ளது இன்று பிரச்சினையாக உள்ளது. அதே போன்று மனிதர்கள் மற்றும் கால்நடைகளுக்கு உணர்வைத் தூண்டாமல் இருப்பதற்காக பெரும்பாலும் கொடுக்கப்படும் மருந்தான டிக்லொஃபெனக் (diclofenac) மூலமாக ஏற்படும் விஷத்தன்மையாலும் இவற்றின் எண்ணிக்கை குறைந்துள்ளது. இதன் விளைவாக இறந்தவர்களின் உடல் சிதைவுறுவதற்கு நீண்ட காலங்கள் எடுத்துக்கொள்கிறது. இந்நிலை குறிப்பிட்ட பிரிவுகளில் வாழும் சமுதாயத்தினருக்கு எரிச்சலை உண்டாக்குகிறது.. இதனால் சிதைவு வேகமாக நடைபெறுவதற்கு டவர் ஆஃப் சைலன்ஸில் சூரிய பலகைகள் (solar panels) பொருத்தப்பட்டுள்ளன. ஆனால் இச்செயல்பாடு அரைகுறையாகவே வெற்றியடைந்துள்ளது. ஆனாலும் எரிப்பது புதைப்பது போன்றவற்றில் உள்ள தடையை கண்டிப்பாக அகற்றக்கூடாது என்று இச்சமுதாயத்தினர் பலர் மூர்க்கமான விவாதத்தில் உள்ளனர்.  
மும்பையில் உள்ள மலபார் குன்றின் மீது இந்த டவர் ஆஃப் சைலன்ஸ் அமைந்துள்ளது. இந்த மலபார் குன்றிலும் அதைச்சுற்றிய பகுதிகளில் வசிப்பவர்களும் இந்தச் செயல்பாடுகளுக்கு எதிராகப் புகார்களையும் அளித்து வருகின்றனர். பார்சியர்கள் தற்போது எரிப்பதற்கு எதிராக டவர் ஆஃப் சைலன்ஸில் இறப்புச் சடங்குகளை செய்து வருகின்றனர்.
# பார்சி மக்கள்

## பிரபலமான பார்சியர்கள்

இந்தியாவின் முன்னேற்றத்திற்கும் வரலாற்றிற்கும் குறிப்பிடத்தக்க பங்களிப்புகளை பார்சி இனத்தவர்கள் அளித்துள்ளனர். குறைந்த எண்ணிக்கையிலேயே அவர்கள் அனைவரும் அறியப்படுகின்றனர். முதுமொழியாக "பார்சி உனது பெயர் அறப்பணிக்கு" என வெளிப்படுத்தப்பட்டுள்ளது. ஏட்டில் உள்ளவாறே மனித நேயத்தில் அவர்களது பங்களிப்பு மிகவும் சிறப்பானதாகும் (சமஸ்கிருதத்தில் "பார்சி" என்பதன் அர்த்தம் "பொருளாகவோ அல்லது செய்கையிலோ உதவிகளை செய்பவர்" என்பதாகும்). "நான் எனது நாட்டை நினைத்து பெருமை கொள்கிறேன். இந்தியா ஏராளமான ஜோரோஸ்ட்ரியர்களை கொண்டுள்ளது. அவர்கள் குறைந்த எண்ணிக்கையிலிருந்தாலும் அறப்பணி மற்றும் மனித நேயம் போன்ற பண்புகளில் நிகரற்று சிறந்து விளங்குகின்றனர்" என மகாத்மா காந்தி அவரது கூற்றுகளில் குறிப்பிட்டுள்ளார் .  
பார்சி இனத்தவர்களின் உழைப்பு பம்பாய் நகரம் மற்றும் குறிப்பிட்ட ஒரு நபரின் பெயர் சூட்டப்பட்ட நார்மியன் பாயின்ட் போன்ற பல்வேறு குறிப்பிடத்தக்க இடங்களின் முகங்களை மாற்றியது. பெரோசெஷாஹ் மேத்தா (Pherozeshah Mehta), தாதாபாய் நௌரோஜி மற்றும் பிகாஜி காமா (Bhikaiji Cama) போன்றோர் இந்திய சுதந்திர இயக்கத்திலிருந்த பார்சியர்கள் ஆவர்.  
அறிவியல் மற்றும் தொழிதுறைகளிலும் பாரிசிகள் சிறந்து விளங்குகின்றனர், குறிப்பாக இயற்பியல் வல்லுநர் ஹோமி பாபாவைக் குறிப்பிடலாம். மேலும் டாட்டா, **கோத்ரேஜ்** மற்றும் **வாடியா** ஆகியோர் தொழில்துறை பார்சியக் குடும்பங்கள் ஆவர். ஃப்ரெட்டி மெர்குரி, இசையமைப்பாளர் கைகோஸ்ரு ஷபுர்ஜி சோராப்ஜி (Kaikhosru Shapurji Sorabji) மற்றும் இசைக்குழு இயக்குநர் ஜுபின் மேத்தா ஆகியோர் இசையில் சிறந்து விளங்கிய பார்சி இனத்தவர்கள் ஆவர்.  
எழுத்தாளர் மற்றும் புகைப்படக்கலைஞர் சோனி டாராபோரெவாலா; நூலாசிரியர்கள் ரோஹிண்டன் மிஸ்ட்ரி, பிரடஸ் கங்கா, பாகிஸ்தானி எழுத்தாளர் பாப்சி சித்வா, அர்டஷிர் வாகில் மற்றும் பாகிஸ்தானி புலன்விசாரணை செய்தியாளர் அர்டஷிர் கவ்வஸ்ஜி ஆகிய பார்சி இனத்தவர்கள் கலைசார்ந்த ஆய்வுகள் உள்ளிட்ட கலைகளில் சிறந்து விளங்குபவர்கள் ஆவர். இந்திய இராணுவத்தின் முதல் ஃபீல்டு மார்ஷல் (Field Marshal) சாம் மெனெக்ஷா பார்சி இனத்தவர் ஆவார்.
# பார்சி மக்கள்

## இதனையும் காண்க

- சொராட்டிரிய நெறி
- அவெத்தா
- சரத்துஸ்திர சமயம்
# மூளைக் கட்டி

**மூளைக் கட்டி** என்பது மூளையினுள் உயிரணுக்களின் அசாதாரணமான வளர்ச்சியைக் குறிக்கிறது. இவ்வகையான வளர்ச்சி, அசாதாராணமாக ஏற்படும் கட்டுப்பாடற்ற உயிரணுக்களின் பிரிவினாலும், தடையற்ற வளர்ச்சியினாலும் ஏற்படுகிறது. அது புற்றுக்கட்டியாகவோ (வீரியம் மிக்க) அல்லது புற்றுக்கட்டி அல்லாததாகவோ (தீங்கற்ற) இருக்கலாம். எவ்வகைக் கட்டியாக இருப்பினும், அவற்றினால் மண்டையோட்டினுள் ஏற்படும் மேலதிக அமுக்கம் காரணமாக தாக்கம் ஏற்படும். தாக்கத்தின் அளவானது கட்டி இருக்குமிடம், அதன் வகை, வளர்ச்சி நிலை என்பவற்றில் தங்கியுள்ளது. இவ்வகையான கட்டி இருப்பவர்கள் வாகனம் ஓட்டுவதற்கும், கர்ப்பம் தரிப்பதற்கும், இயந்திரங்களுடன் வேலை செய்வதற்கும் மருத்துவரின் ஆலோசனையைப் பெறுவது இன்றியமையாதது.  
மூளைக் கட்டி இருக்கையில் மூளையின் தொழிற்பாடு மாற்றமடைதலால் ஞாபக மறதி, எரிச்சல், உடற்சோர்வு, கடுமையான தொடர்ச்சியான தலைவலி, திடீர் வாந்தி, தலைச் சுற்று, வலிப்பு, பார்வைப் புலன் மங்குதல், கேட்டல் புலன் குறைதல், நடத்தையில் மாற்றமேற்படல் போன்ற அறிகுறிகள் தோன்றலாம்.  
சில கட்டிகள் பிறப்பிலிருந்தே இருக்கலாம். அப்படியான கட்டிகள் முளைய விருத்தியின்போதே, மூளை அசாதாரண விருத்திக்குள்ளாவதால் ஏற்படும். பிறப்புரிமை அமைப்பில் ஏற்படும் மாற்றங்களும் மூளைக் கட்டிகளை உருவாக்குவதாக அறியப்படுகிறது. மேலும் கதிரியக்க செயற்பாடுகள், மற்றும் உடலின் ஏனைய பகுதிகளில் ஏற்படும் கட்டிகள் மூளைக்குப் பரவுதலாலும், மூளைக் கட்டிகள் ஏற்படும்.  
சத்திர சிகிச்சை, கதிரியக்க சிகிச்சை, வளர்ச்சியைத் தடுத்து பாதக விளைவுகளைக் கட்டுப்படுத்தக் கூடிய சில மாத்திரைகள் மூளைக் கட்டிகளுக்கான சிகிச்சையாக அமையும்.  
இது பொதுவாக மூளைக்குள் (நரம்பணுக்கள், கிண்ணக்குழிய உயிரணுக்கள் (உடுக்கலன்கள், ஓலிகோடெண்ட்ரோசைட்டுகள், மூளை ஊற்றறை உள்பாள உயிரணுக்கள், நரம்புக்கொழுப்பு உருவாக்கும் சுவான் உயிரணுக்கள்), நிணநீர்க்குரிய திசு, இரத்த நாளங்கள்) மண்டையோட்டு நரம்புகளில், மூளை உறைகளில் (மூளைச் சவ்வுகள்), மண்டை ஓடு, அடிமூளைச் சுரப்பி மற்றும் கூம்புச் சுரப்பி போன்ற இடங்களிலோ அல்லது மற்ற உறுப்புக்களில் முதல் நிலையாக உருவாகியிருக்கும் புற்றுக்கட்டிகளில் இருந்து பரவுவதாகவோ (மாற்றிடமேறிய கட்டிகள்) இருக்கிறது.  
தொடக்கநிலை (உண்மை) மூளைக் கட்டிகள் பொதுவாக குழந்தைகளில் மண்டையறை பின்பள்ளத்திலும் வயதுவந்தோர்களில் பெருமூளை அரைக் கோளத்தின் முன்புறப் பகுதிகளிலும் ஏற்படுகின்றன. எனினும் அவை மூளையின் எந்தப் பகுதியிலும் பாதிப்பை ஏற்படுத்தலாம்.  
2005 ஆம் ஆண்டில் அமெரிக்காவில் 43,800 புதிய வகையான மூளைக் கட்டிகள் இருப்பதாக மதிப்பிடப்பட்டது (அமெரிக்காவின் மத்திய மூளைக் கட்டி பதிவகம், அமெரிக்காவில் முதன்மையான மூளைக் கட்டிகள், புள்ளியியல் அறிக்கை, 2005–2006). அவற்றில் 1.4 சதவீதம் புற்றுக் கட்டிகளாகவும் 2.4 சதவீதம் புற்றுக் கட்டிகளால் மரணம் நிகழ்வதாகவும் மேலும் 20–25 சதவீதம் குழந்தைகளுக்கு ஏற்படும் புற்றுக்கட்டிகளாக இருந்ததாகவும் கணக்கிடப்பட்டது. முடிவாக மூளைக் கட்டிகளின் விளைவாக மட்டுமே அமெரிக்காவில் ஒவ்வொரு ஆண்டும் 13,000 மரணங்கள் நிகழ்வதாக மதிப்பிடப்பட்டிருக்கிறது. (பார்க்க *மொபைல் தொலைபேசி கதிரியக்கமும் உடல்நலமும்* )
மூளைக் கட்டி நிகழ்வுகளுக்கும் மலேரியாவுக்கும் இடையே தொடர்பு இருப்பதாகக் கருதப்படுகிறது. மலேரியா கடத்தியான அனாஃபிலிஸ் கொசுவானது தீநுண்மத்தைப் (virus) பரப்பலாம் அல்லது மற்ற முகவர் மூளைக் கட்டிக்குக் காரணமாக இருக்கலாம் எனக் கருதப்படுகிறது.
வீரியம் மிக்க மூளைக் கட்டி நிகழ்வுகள் மற்றும் அல்சீமரின் நோய் பரவியபகுதி ஆகியவை 19 அமெரிக்க மாநிலங்களில் ஏற்படுகின்றன. இந்த இரண்டு நோய்களுக்கும் பொதுவான காரணமாக அழற்சி இருப்பதற்கு வாய்ப்பிருக்கிறது.
# மூளைக் கட்டி

## குறிகள் மற்றும் அறிகுறிகள்

மூளைக் கட்டிகளின் அறிகுறிகளானது கட்டியின் அளவு (கன அளவு) மற்றும் கட்டியின் இடம் ஆகிய இரண்டு காரணிகள் சார்ந்ததாக இருக்கலாம். பல நிகழ்வுகளில் நோய் ஏற்பட்ட பின்னர் அறிகுறி வெளிப்படத் தொடங்கும் காலம் நோயின் இயல்புடன் தொடர்புடையதாக இருக்கிறது ("தீங்கற்ற", *அதாவது* மெதுவாக வளரும்/தாமதமான அறிகுறியின் தொடக்கம் அல்லது வீரியம் மிக்க, வேகமாக வளரும்/ஆரம்ப அறிகுறியின் தொடக்கம்). இது மருத்துவ ரீதியாக மூளைக் கட்டி நிகழ்வுகள் கவனம் பெறுவதற்கு பொதுவான காரணமாக இருக்கிறது.  
பெரும் கட்டிகள் அல்லது அதிகம் பரவிய பெரிஃபோக்கல் வீக்க திரவக் கோர்வையூடன் கூடிய கட்டிகள் மருத்துவ ரீதியாக தலைவலிகள் என்று அழைக்கப்படும் மண்டையக அழுத்தம் (மண்டையக இரத்த அழுத்தம்), வாந்தியெடுத்தல் (சில நேரங்களில் குமட்டுதல் இல்லாமல்), சுய நினைவின் மாற்று நிலை (தூக்கத்தில் நடத்தல், கோமா), சிதைவின் பக்கத்தில் பியூப்பிலின் பெருக்கம் (அசம விழித்துளையியம்), பார்வைத்தட்டு வீக்கம் (விழியடி நோக்கும் கண் பரிசோதனையில் முக்கிய பார்வைத் தட்டு) ஆகியவை தவிர்க்க இயலாமல் அதிகரிப்பதற்கு வழி வகுக்கின்றன. எனினும் மூளை முதுகுத்தண்டு நீரின் (cerebrospinal fluid) (சி.எஸ்.எஃப்) பாதையில் சிறிய கட்டிகளும் கூட அடைப்பை ஏற்படுத்தலாம். இது அதிகரித்த மண்டையக அழுத்தத்தின் ஆரம்பக் குறிகளுக்குக் காரணமாகலாம். அதிகரித்த மண்டையக அழுத்தம் மூளையின் சில பகுதிகளில் சிறுமூளை டான்சில்கள் அல்லது பக்கமண்டை கொளுக்கி போன்ற பிங்கல் (அதாவது இடப்பெயர்ச்சி) உருவாவதற்குக் காரணமாகலாம். அதன் விளைவாக இறப்பு ஏற்படுத்தும் மூளைத்தண்டு அழுத்தம் உருவாகலாம். இளம் குழந்தைகளில் அதிகரித்த மண்டையக அழுத்தம் மண்டை ஓட்டின் விட்டம் அதிகரிப்பதற்கும் உச்சிக்குழிகளின் வீக்கம் ஏற்படுவதற்குக் காரணமாகலாம்.  
கட்டி ஏற்பட்டிருக்கும் இடம் மற்றும் சேதத்தைப் பொருத்து அது மூளை கட்டமைப்புகளைச் சுற்றி அழுத்தம் காரணமாகவோ அல்லது உட்பரவல் காரணமாகவோ புலன் வழி மற்றும் நடத்தை சார் வலுக்குறை, நடவடிக்கை மாற்றங்கள், பக்கவாதம், தாழுணர்வு, பேச்சிழப்பு, தள்ளாட்டம், பார்வைக் கள வலுக்குறை, முக வாதம், இரட்டைப் பார்வை, நடுக்கம் மற்றும் பல போன்ற வகையான குவிய நரம்பிய அறிகுறிகள் ஏற்படுவதற்குக் காரணமாகலாம். இந்த அறிகுறிகள் மூளைக் கட்டிளுக்கான தனித்த அறிகுறிகள் என்று குறிப்பிட இயலாது. அவை பல்வேறு வகையான நரம்பிய நிலைகளுக்குக் (*எ.கா.* வலிப்பு, காயத்துக்குரிய மூளைக் காயம்) காரணமாக இருக்கலாம். எனினும் அது சிதைவின் இடம் மற்றும் அது பாதிக்கக்கூடிய வினைசார் அமைப்புகள் (*எ.கா.* இயக்கம் சார்ந்தவை, புலன் சார்ந்தவை, பார்வை சார்ந்தவை மற்றும் பல.) வைத்துக் கணக்கிடப்படுகிறது.  
பொதுவாக தாழ் பிட்யூட்டரியம் மூலமாகவோ அல்லது அடிமூளைச் சுரப்பி ஹார்மோன்கள் மற்றும் ஹைப்பர்ப்ரோலாக்டினேமியாவின் அதிகப்படியான உருவாக்கத்தினாலோ ஏற்படும் நாளமில்லாச் செயல் குறைபாட்டுடன் தொடர்புடைய இருபுறப் பக்கமண்டை பார்வைக் களக்குறைபாடு (கண் சார்ந்த குறுக்குக்கூட்டின் அழுத்தத்தின் காரணமாக ஏற்படும் இருபக்கமண்டை அரக்குருடு) அடிமூளைச் சுரப்பிக் கட்டி ஏற்படுவதற்கு காரணமாகக் குறிப்பிடப்படுகிறது.
# மூளைக் கட்டி

## மூளைக் கட்டிகளின் வகைகள்

- கிளைய மூலச்செல்புற்றுச் சிவாப்பு (Glioblastoma multiforme)
- மென்மைய மூலச்செல்புற்று (Medulloblastoma)
- நரம்பு நார்த் திசுக் கட்டி (Astrocytoma)
- சி.என்.எஸ் நிணநீர் திசுக்கட்டி (CNS lymphoma)
- மூளைத்தண்டு கிளையப்புற்று (Brainstem glioma)
- ஜெர்மினோமா (Germinoma)
- உறைப்புற்று (Meningioma)
- ஓலிகோடெண்ட்ரோகிளையோமா (Oligodendroglioma)
- சுவான்னோமா (Schwannoma)
- கிரானியோபாரின்ஞ்ஜியோமா (Craniopharyngioma)
- பலவகை அணுக்கட்டி (Ependymoma)
- கலவையான கிளையப்புற்றுகள் (Mixed gliomas)
- மூளை இடம் மாறல் (Brain metastasis)
# மூளைக் கட்டி

## சிகிச்சையும் நோய்த் தாக்கக் கணிப்பும்

### தோல் கொப்புள வாயழற்சி தீநுண்மத்துடன் கூடிய சிகிச்சைக்கான ஆய்வுகள்

2000 ஆம் ஆண்டில் ஓட்டாவா பல்கலைக் கழகத்தில் ஜான் பெல் PhD., (John Bell) தலைமையிலான ஆய்வாளர்கள் தோல் கொப்புள வாயழற்சி தீநுண்மம் (vesicular stomatitis virus) அல்லது VSV ஐ இண்ட்டர்ஃபெரான் உடன் இணைத்துப் பயன்படுத்தினால் ஆரோக்கியமான உயிரணுக்களுக்கு எந்த பாதிப்பும் இல்லாமல் புற்று நோய் உயிரணுக்களை பாதிக்கச் செய்து அழிக்க முடியும் எனக் கண்டறிந்தனர்.  
தீநுண்ம' ஆண்காலிக்டிக் பண்புகளின் ஆரம்பக் கண்டுபிடிப்பு குறிப்பிட்ட சில புற்று நோய்களுக்கு மட்டுமே சிகிச்சையளிக்கப் பயன்படுத்தக் கூடியதாக இருந்தது. பல்வேறு தனிப்பட்ட ஆய்வுகளில் பல்வேறு வகைகள் தீநுண்மத்துக்கான எதிர்ப்புத் திறனற்று இருந்தது கண்டறியப்பட்டது. இதில் மூளைக் கட்டிகளில் பெருமளவில் ஏற்படும் கிளைய மூலச்செல்புற்றுச் சிவப்பும் அடங்கும்.  
2008 ஆம் ஆண்டில் ஆய்வாளர்கள் VSV இன் செயற்கை முறையில் பொறியமைக்கப்பட்ட திரிபுகள் சாதாரண உயிரணுக்களை விடக் குறைவான செல்நெச்சியத்தைக் கொண்டிருந்ததைக் கண்டனர். இந்த மேம்பாடு இண்ட்டர்ஃபெரானுடன் இணைப்பு இல்லாமலேயே தீநுண்மத்தை நிர்வகிக்க அனுமதித்தது. அதனைத் தொடர்ந்து தீநுண்மத்தின் நிர்வகிப்பு சிரைவழியில் அல்லது நுகர்வு நரம்பு மூலமாகக் கொடுக்கப்பட்டது. இந்த ஆய்வில் மனித மூளைக் கட்டியானது எலியின் மூளையில் பதியவைக்கப்பட்டு மேற்கொள்ளப்பட்டது. VSV ஆனது அந்த எலிகளின் வால்களின் மூலமாக செலுத்தப்பட்டது 3 நாட்களுக்குள் அனைத்து கட்டி உயிரணுக்களும் இறந்திருந்தன அல்லது இறக்கத் தொடங்கி இருந்தன.  
இது போன்ற தீநுண்ம ஆய்வு சில ஆண்டுகள் மேற்கொள்ளப்பட்டது. ஆனால் வேறு எந்த தீநுண்மமும் VSV மரபுப்பிறழ்ந்த திரிபாக வினைத்திறன் உடையதாக அல்லது குறிப்பிடத்தக்கதாகக் கண்டறியப்படவில்லை. இந்த சிகிச்சையை மனிதர்களில் மேற்கொள்வதற்கு முன்பு இதனால் ஏற்படும் இடர்பாடுகள் குறித்த ஆய்வுகள் மேற்கொள்ளப்பட வேண்டும்.
# மூளைக் கட்டி

## கைக்குழந்தைகள் மற்றும் குழந்தைகளில் மூளைக் கட்டிகள்

அமெரிக்காவில் ஒவ்வொரு ஆண்டும் சுமார் 2000 குழந்தைகள் மற்றும் 20 வயதிற்கும் குறைவான இளம் பருவத்தினர் வீரியம் மிக்க மூளைக் கட்டிகளால் பாதிக்கப்படுவதாகக் கண்டறியப்பட்டுள்ளது. இதன் நிகழ்வுகள் விகிதம் 1985-94 ஆண்டுகளைக் காட்டிலும் 1975-83 ஆண்டுகளில் அதிகப்படியாக இருந்ததாக அறிவிக்கப்பட்டுள்ளது. இதன் காரணங்கள் விவாதிக்கப்படுகின்றன; மேம்பட்ட நோயறிதல் மற்றும் அறிக்கைகள் சார்ந்து ஒரு கோட்பாடு இருக்கிறது. அதன் படி MRIகள் பரவலாகப் பயன்படுத்தப்பட்டு உயர்வு ஏற்படும் அதே நேரத்தில் இறப்பு விகிதத்தில் எந்த ஒன்றுபட்ட உயர்வும் ஏற்படவில்லை. குழந்தைகளில் CNS புற்றுநோய் ஏற்படுதல் விகிதம் தோராயமாக 60% ஆக இருக்கிறது. இந்த விகிதம் புற்று நோயின் வகை மற்றும் அது தொடங்கும் வயது ஆகியவை சார்ந்து வேறுபடுகிறது. இளம் நோயாளிகள் அதிகப்படியான இறப்பு விகிதத்தைக் கொண்டிருக்கின்றனர்.  
2 வயதுக்கும் கீழ் உள்ள குழந்தைகளில் சுமார் 70% மூளைக் கட்டிகள் மென்மைய மூலச்செல்புற்று, பலவகை அணுக்கட்டி மற்றும் குறை-தர கிளியோமா ஆகியவையாக இருக்கின்றன. பொதுவாக கைக்குழந்தைகளில் மிகவும் அரிதாக அயல் திசுக்கட்டி மற்றும் இயல்பற்ற டெராடோய்ட் ராப்டோய்ட் கட்டி போன்றவை ஏற்படுகின்றன. குழந்தைகளில் முதன்மை மூளைக் கட்டிகளில் 3% அயல் திசுக்கட்டி உள்ளிட்ட கருச்செல் கட்டிகள் ஏற்படுகின்றன. ஆனால் உலகளாவிய நிகழ்வுகள் கணிசமாக மாற்றமடைகின்றன.
# நெசவுத் தொழிற்துறை

**நெசவுத் தொழிற்துறை** (*Textile industry*) அல்லது நெசவுத்தொழில் என்பது நேசவுக்கான மூலப்பொருட்களை உற்பத்தி செய்தல், மூலப்பொருட்களை பதப்படுத்துதல், பதப்படுத்திய மூலப்பொருட்களை நூல்களாக நூற்றல், நூற்ற நூல்களை துணிகளாக நெசவு செய்தல், வண்ணம் தோய்த்தல், வண்ணம் தோய்த்த துணிகளை ஆயத்த ஆடைகளாக மாற்றுதல் ஆகிய பணிகளை உள்ளடக்கியதாகும். நெசவுத் தொழிலின் வரலாறு மனித இனம் நாடோடிகளாக திரிந்த காலம் முதல், உணவுகளுக்காக வேட்டையாடியாடுதல், குழுக்களாக பிரிந்து சண்டாயிடுதல் போன்ற நாகரீகம் வளராத காலத்ததிலிருந்தே தொடங்கியது. ஆடைகளுக்கான தேவையும் தேடலும் காலந்தோறும் அதிகரித்து வந்திருக்கிறது.
# நெசவுத் தொழிற்துறை

## ஆடைகளுக்கானத் தேவை

வெப்பம், குளிர், மழை, பனி, தூசி மற்றும் சூரியனில் இருந்து வரும் தீங்கு விளைவிக்கும் கதிர்வீச்சுகள் போன்ற சூழல் காரணிகளிலிருந்து பாதுகாக்க நமக்கு ஆடை அவசியம் ஆகிறது.
# நெசவுத் தொழிற்துறை

## இயற்கை இழைகள்

இயற்கை இழைகளானது விலங்குத்தோல்களிலிருந்தும், உரோமங்களிலிருந்தும், தாவரங்களிலிருந்து கிடக்கக்கூடிய பருத்தி, பட்டு, சணல் மற்றும் நார் போன்றவைகளிலிருந்து தயாரிக்கப்படுக்கின்றன.
# நெசவுத் தொழிற்துறை

## நாடுகள் வாரியாக நெசவுத் தொழில்

### இந்தியா

இந்திய துணைக்கண்டத்தில் ஆடைகள் பயன்பாடு குறித்த ஆரம்பக்காலச் சான்றுகள் சிந்து சமவெளி நாகரீகத்திலேயே (கிமு 2600-1900) மேம்பாட்டுக் காணப்படுகின்றன.
# நெசவுத் தொழிற்துறை

## நாடுகள் வாரியாக நெசவுத் தொழில்

### பெரிய பிரித்தானியா

பெரிய பிரித்தானியாவில் 18ஆம் நூற்றாண்டின் தொடக்கத்தில் இங்கிலாந்தின் நடுநிலங்கள் மற்றும் நாடு முழுவதும் காணப்பட்ட பெரிய செம்மறி ஆட்டு உரோமங்களிலான கம்பளி ஆடைகள் உற்பத்தியாகின.
# நெசவுத் தொழிற்துறை

## நாடுகள் வாரியாக நெசவுத் தொழில்

### பாக்கித்தான்

5ஆம் நூற்றாண்டின் முற்பகுதியில் சிந்து சமவெளி நாகரிகத்தில். மக்கள் கைகளால் பின்னிய ஆடைகளை பயன்படுத்தினார்கள் என்று வரலாற்று ஆய்வுகள் நிரூபிக்கின்றன.
நெசவுத்தொழில் பாக்கித்தானில் மிகப்பெரிய உற்பத்தித் தொழிலாகும். சுமார் 25 மில்லியன் மக்கள் இத்தொழிலில் ஈடுபடுகின்றனர். 1947ல் பாக்கித்தானில் 6 நூற்பு தொழிற்சாலைகள் இருந்தன. 1985ஆம் ஆண்டடிற்குப் பிறகு 85% இலிருந்து 50% குறைகக்கப்பட்ட சுங்கக் குறைப்பின் காரணமாகவும், பின்னர் 1988இல் 20% ஆக குறைக்கப்பட்ட காரணத்தாலும், நூற்பு மற்றும் நெசவு தொழிற்சாலைகளின் புதுப்பித்தல் மற்றும் விரிவாக்கம் மீதான கட்டுப்பாடுகள் நீக்கப்பட்டதின் விளைவாகவும் நூற்புத் தொழிற்சாலைகளின் எண்ணிக்கைகள் உயர்ந்தது.
# நெசவுத் தொழிற்துறை

## நாடுகள் வாரியாக நெசவுத் தொழில்

### வங்காளதேசம்

வங்கதேசத்தில் நெசவு மற்றும் கைவினைப்பொருட்களின் உற்பத்தி சுமார் பதினான்காம் அல்லது பதினைந்தாம் நூற்றாண்டில் சிறந்து இருந்தன என்று வரலாற்று ஆய்வுகள் குறிக்கின்றன.
# நெசவுத் தொழிற்துறை

## நாடுகள் வாரியாக நெசவுத் தொழில்

### எத்தியோப்பியா

நெசவுத் தொழிலானது எத்தியோப்பியாவின் பண்டைய நகரமான அக்சும் நகரத்தோடு தொடர்புடையது ஆகும். இங்கு அதிநவீன தறிகள் மற்றும் திறமையான கைவினைத்திறன் வேலைபாடுகளை உடைய ஆடைகளின் உற்பத்திகள் இருந்ததற்கான சான்றுகள் கண்டுபிடிக்கப்பட்டுள்ளன. நான்காம் நூற்றாண்டிற்கும் ஏழாம் நூற்றாண்டிற்கும் இருந்த அக்சும் பேரரசு காலங்களிலேயே நெசவுத்தொழில் செழித்து இருந்தது.
# நெசவுத் தொழிற்துறை

## நாடுகள் வாரியாக நெசவுத் தொழில்

### ஐரோப்பிய ஒன்றியம்

ஐரோப்பாவில் புகழ்பெற்ற *தாபெஸ்ட்ரி* *(Tapestry)* என்னும் நேசவுக்கலையானது 14 மற்றும் 18ஆம் நூற்றாண்டுகளுக்கு இடையில் செழித்து வளரந்துள்ளது என்று ஆய்வுகள் தெரிவிக்கின்றன.
# நெசவுத் தொழிற்துறை

## நாடுகள் வாரியாக நெசவுத் தொழில்

### காத்தலோனியா

காத்தலோனியாவின் நெசவுத் தொழிலானது 1283 மற்றும் 1313க்கு இடையில் முதன்முதலில் முக்கியத்துவத்தை அடைந்தது. மேலும் இங்கு நெசவுத் தொழிலானதுநீண்ட காலமாக முதன்மையான தொழிலாக இருந்தது.
# கூடைப்பந்தாட்ட விதிகள்

**கூடைப்பந்தாட்ட விதிகள்** என்பது கூடைப்பந்து ஆட்டத்தை நிர்வகிக்கும் விதிகள், ஒழுங்கு முறைகள், அலுவல்முறை, உபகரணம் மற்றும் நடைமுறைகள் ஆகியவற்றை உள்ளடக்கியது ஆகும். தேசிய கூடைப்பந்தாட்டக் கழகம் உள்ளிட்ட பெரும்பாலான கழகங்கள் அவர்களது சொந்த விதிகளை நிர்வகித்து வருகின்றனர். மேலும் சர்வதேச கூடைப்பந்தாட்டக் கூட்டமைப்பின் (International Basketball Federation) (ஃபிபா) தொழில்நுட்ப ஆணைக்குழு சர்வதேச ஆட்டத்திற்கான விதிகளை நிர்ணயித்திருக்கிறது.
# கூடைப்பந்தாட்ட விதிகள்

## ஆட்டக்காரர்களும் மாற்று ஆட்டக்காரர்களும், அணிகளும் சக அணியினரும்

நைஸ்மித்தின் முதன்மையான விதிகளில் ஆட்டத்தில் எத்தனை ஆட்டக்காரர்கள் பங்கு பெறலாம் எனக் குறிப்பிடப்பட்டு இருக்கவில்லை. 1900 ஆம் ஆண்டில் ஐந்து ஆட்டக்காரர்கள் என நிர்ணயம் செய்யப்பட்டிருந்தது. மாற்று ஆட்டக்காரர்கள் ஆட்டத்திற்குள் மீண்டும் நுழைய அனுமதிக்கப்படவில்லை. 1921 ஆம் ஆண்டுகளுக்குப் பின்னர் ஆட்டக்காரர்கள் மீண்டும் ஒரு முறையும், 1934 ஆம் ஆண்டு முதல் இரண்டு முறையும் நுழைய அனுமதிக்கப்பட்டனர். மாற்று ஆட்டக்காரர்களுக்கான இது போன்ற கட்டுப்பாடுகள் 1945 ஆம் ஆண்டில் ஒருவர் எத்தனை முறை வேண்டுமானாலும் மாற்று ஆட்டக்காரராக நுழையலாம் என மாற்றம் செய்யப்பட்ட போது ரத்து செய்யப்பட்டன. ஆட்டத்தின் போது பயிற்றுவித்தல் முதலில் தடை செய்யப்பட்டிருந்தது. ஆனால் 1949 ஆம் ஆண்டில் இருந்து பயிற்றுவிப்பாளர்கள் இடைவேளையின் போது ஆட்டக்காரர்களுடன் உரையாட அனுமதிக்கப்பட்டனர்.  
முதலில் ஒரு ஆட்டக்காரர் அவரது இரண்டாவது முறைகேட்டின் போது இடை நீக்கம் செய்யப்படுவார். இந்த வரம்பு 1911 ஆம் ஆண்டில் நான்கு முறைகேடுகள் என்றும் 1945 ஆம் ஆண்டில் ஐந்து முறைகேடுகள் என்றும் மாற்றம் செய்யப்பட்டது. இன்றும் கூடைப்பந்தாட்டத்தின் பெரும்பாலான வடிவங்களில் ஆட்டத்தின் சாதாரண ஆட்ட நேரம் (நெடுங்காலத்திற்கு முன்பிருந்து) 40 நிமிடங்களாக இருக்கிறது. சாதாரண ஆட்ட நேரம் 48 நிமிடங்களாக (இது மற்றவர்களுக்கு இடையில் அமெரிக்காவின் தேசிய கூடைப் பந்தாட்ட கூட்டமைப்பு மற்றும் ஆஸ்திரேலியாவின் தேசிய கூடைப்பந்தாட்ட சங்கம் ஆகியோரால் பயன்படுத்தப்பட்டது) இருந்த போது ஒரு ஆட்டக்காரர் அதற்கு இணங்க ஆறு முறைகேடுகளுக்குப் பின்னர் இடைநீக்கம் செய்யப்பட்டார்.
# கூடைப்பந்தாட்ட விதிகள்

## புள்ளியளவு மற்றும் ஆடுகளம் குறித்தல்கள்

ஆரம்பத்தில் கோல்களின் எண்ணிக்கை மட்டுமே கணக்கிடப்பட்டது. பின்னர் கட்டற்ற வீசுதல்கள் அறிமுகப்படுத்தப்பட்ட போது அவை ஒவ்வொன்றுக்கும் ஒரு கோலாகக் கருதப்பட்டன. 1896 ஆம் ஆண்டில் கள கோலுக்கு இரண்டு புள்ளிகள் மற்றும் கட்டற்ற வீசுதலுக்கு ஒரு புள்ளி என இது மாற்றம் செய்யப்பட்டது. அமெரிக்க கூடைப்பந்தாட்ட கூட்டமைப்பு மூன்று புள்ளி கள கோலை அறிமுகப்படுத்தியது. 1967 ஆம் ஆண்டில் இது ஆரம்பிக்கப்பட்ட போது மூன்று புள்ளி கள கோல் வளைவுக்கு அப்பால் இருந்து புள்ளி எடுக்கக் கூடியதாக இருந்தது. 1984 ஆம் ஆண்டில் ஃபிபா அதன் மூன்று புள்ளி வரிசையை கூடையின் மையத்தில் இருந்து 6.25 மீட்டர்களில் (20&nbsp;அடி. 6 அங்குலம்.) இருக்குமாறு அறிமுகப்படுத்தியது. 1986 ஆம் ஆண்டில் NCAA மூன்று புள்ளி வரிசைக்கு 19 அடி 9 அங்குலங்களைப் பயன்படுத்தத் தொடங்கியது. 2008-09 பருவத்தின் போது இந்தத் தொலைவானது ஆண்களுக்கான ஆட்டத்திற்கு 20 அடி 9 அங்குலங்களாகவும் பெண்களுக்கான ஆட்டத்திற்கு 19 அடி 9 அங்குலங்களாகவும் விரிவுபடுத்தப்பட்டது.  
கட்டற்ற வீசுதல் பாதைக்கோடு எனவும் அறியப்படும் கட்டுப்படுத்தப்பட்ட பகுதியின் அகலம் 1951 ஆம் ஆண்டில் 6 அடியில் இருந்து 12 அடியாக (1.8 இலிருந்து 3.7 மீட்டருக்கு) அதிகரிக்கப்பட்டது. 1956 ஆம் ஆண்டில் ஃபிபா சரிவக வடிவ பாதைக்கோட்டைப் பயன்படுத்தியது. இது கட்டற்ற வீசுதல் வரிசையில் 3.6 மீட்டர் (11&nbsp;அடி 10 அங்குலம்) அகலமும் அடிப்படை வரிசையில் 6 மீட்டர் (19&nbsp;அடி 8 அங்குலம்) அகலமும் கொண்டதாக இருக்கும். 1961 ஆம் ஆண்டில் NBA இதன் அகலத்தை 16 அடியாக (4.9 மீ) அதிகரித்தது. இந்த இரண்டு பாதைக் கோடுகளுமே இன்றும் பயன்படுத்தப்படுகின்றன.  
2008 ஆம் ஆண்டு ஏப்ரல் 26 ஆம் தேதியன்று ஃபிபா "வரலாற்று மாற்றங்கள்" என்று அழைக்கப்பட்ட அதன் விதிகளின் தொகுப்பை அறிவித்தது. அதன் படி அதன் ஆடுகளக் குறித்தல்கள் NBA பயன்படுத்துவதை மிகவும் ஒத்திருந்தன. இந்த மாற்றங்கள் 2010 ஆம் ஆண்டிற்கான ஆண்கள் மற்றும் பெண்கள் சேம்பியன்ஷிப்புகளுக்குப் பின்னர் 2010 ஆம் ஆண்டு அக்டோபர் 1 ஆம் தேதி நடைபெறும் பெரும்பாலான போட்டிகளில் (ஒலிம்பிக் கூடைப்பந்தாட்டம், மூத்தவர், 19 வயதுக்கு கீழ் மற்றும் 17 வயதுக்கு கீழ் ஆகிய நிலைகளில் உலக சேம்பியன்ஷிப்புகள் மற்றும் மண்டல/கண்டங்களுக்கு இடையேயான சேம்பியன்ஷிப்புகளில்) நடைமுறைக்கு வரும். மேலும் இது 2010 ஆம் ஆண்டு அக்டோபர் 1 ஆம் தேதி (தேசிய ஒருங்கிணைப்புகள் இந்தப் புதிய விதிகளை அந்த தேதிக்கு முன்பு அனுமதி அளிப்பதுடன்) நடைபெறும் போட்டிகளில் கட்டாயமானதாக மாற்றப்படும். அதில் குறிப்பிட்டிருந்த மாற்றங்களின் பட்டியல் பின்வருமாறு:  
உபகரணம் மற்றும் வசதிகள், அணிகள், ஆட்டக்காரர்கள், அணித் தலைவர்கள் மற்றும் பயிற்சியாளர்கள் தொடர்பான ஒழுங்கு முறைகள், ஆட்ட ஒழுங்கு முறைகள், விதி மீறல்கள், முறைகேடுகள் மற்றும் அவற்றின் தண்டனைகள், சிறப்புச் சூழல்கள் மற்றும் அதிகாரிகள் மற்றும் மேசை அதிகாரிகள் ஆகியவை உள்ளடக்கிய 50 கட்டுரைகளைக் கொண்ட எட்டு விதிகள் இருக்கின்றன. அதிகாரிகளின் சமிக்ஞைகள், புள்ளித்தாள், நடைமுறை காத்தல், அணிகளை வகைப்படுத்தல் மற்றும் தொலைக்காட்சி நேர முடிவுகள் உள்ளிட்டவையும் விதிகளில் அடங்கியிருக்கின்றன.
# தேவதூதர்

செய்ய வந்த தேவதூரரின் சிலை**,** , பெருநகரக் கலை அருங்காட்சியகம், நியூயார்க்கு]]  
ஓவியம்.]]  
**தேவதூதர் அல்லது தேவதை** என்பது ஒரு ஆன்மீக (உடல் இல்லாமல்) பரலோக அல்லது இயற்கைக்கு அப்பாற்பட்ட உயிரினம் ஆகும். பொதுவாக பறவை போன்ற இறக்கைகளுடன் மனித வடிவமாக உருவகப்படுத்தப்பட்டுள்ளனர். மதங்கள் பலவற்றில் "ஆன்மீகம் சார்ந்த வடிவங்களை" பல்வேறு விதமாகக் குறிப்பிடுவதற்கு "தேவதூதர்" என்ற வார்த்தை பயன்படுத்தப்படுகிறது. மனிதர்களைப் பாதுகாத்தலும் வழிநடத்திச் செல்லுதலும் தேவதூதர்களின் மற்ற பணிகள் ஆகும். புதிய ஏற்பாடு மற்றும் குரான் ஆகியவற்றில் இவர்கள் கடவுளின் தூதுவர்களாக சித்தரிக்கப்படுகின்றனர்.  
ஆபிரகாமிய சமயங்கள் போன்ற பல்வேறு மரபுகளில் இவைகள் பெரும்பாலும் கடவுளுக்கும் மனிதனுக்கும் இடையே ஒரு தூதர் அல்லது இடைத்தரகராக சித்தரிக்கப்படுகிறது.  
ஆபிரகாமிய சமயங்கள் தேவதூதர்களின் படிநிலைகளை விவரிக்கின்றன. அவை மதம் மற்றும் பிரிவுக்கு ஏற்ப வேறுபடுகின்றன. சில தேவதூதர்களுக்கு குறிப்பிட்ட பெயர்கள் உள்ளன (கபிரியேல் அல்லது மிக்கேல் போன்றவை). தீய தேவதூதர்கள் பெரும்பாலும் சொர்க்கத்திலிருந்து வெளியேற்றப்பட்டவர்களாக சித்தரிக்கபடுகின்றன. இவர்கள் பெரும்பாலான சமயங்களில், பிசாசு என அடையாளம் காணப்படுகின்றன.  
ஓவியங்களில் தேவதூதர்கள் பெரும்பாலும் இறக்கைகள், ஒளிவட்டம், மற்றும் தெய்வீக ஒளி ஆகியவற்றுடன் அடையாளம் காணப்படுகிறார்கள். இவர்கள் வழக்கமாக அசாதாரண அழகைக் கொண்ட மனிதர்களைப் போல வடிவமைக்கப்படுகிறார்கள். இருப்பினும் இது எப்போதும் அப்படி இருக்காது. சில நேரங்களில், இவர்கள் பயமுறுத்தும், மனிதாபிமானமற்ற முறையில் சித்தரிக்கப்படலாம்.
# தேவதூதர்

## சரதுசம்

உலகின் பழமையான சமயமான சரதுசத்தில் வெவ்வேறு தேவதை போன்ற உருவங்கள் உள்ளன. உதாரணமாக, ஒவ்வொரு நபருக்கும் பிராவாசி என்று அழைக்கப்படும் ஒரு பாதுகாப்பு தேவதை இருக்கிறார். இவர்கள் மனிதர்களையும் பிற உயிரினங்களையும் ஆதரிக்கின்றனர். மேலும் கடவுளின் சக்தியையும் வெளிப்படுத்துகிறார்கள். அமேசா சுபெண்டாக்கள் பெரும்பாலும் தேவதூதர்களாக கருதப்படுகிறார்கள். இருப்பினும் அவர்கள் செய்திகளை தெரிவிப்பது குறித்து நேரடி குறிப்பு இல்லை. ஆனால் அகூரா மசுதாவின் வெளிப்பாடுகள், "கடவுள்" அவர்கள் ஆரம்பத்தில் ஒரு சுருக்கமான பாணியில் தோன்றி பின்னர் தனிப்பயனாக்கப்பட்டனர். படைப்பின் பல்வேறு அம்சங்களுடன் தொடர்புடையவர்கள் ஆவர்.
# தேவதூதர்

## யூத மதம்

யூத மதத்தில், தேவதூதர்கள் என்பது தனாக்கின் விளக்கத்தின் மூலமாகவும், ஒரு நீண்ட பாரம்பரியத்திலும், பரலோகத்தில் கடவுளுடன் நிற்கும் இயற்கைக்கு அப்பாற்பட்ட மனிதர்களாக புரிந்து கொள்ளப்படுகிறது. ஆனால் கடவுளிடமிருந்து கண்டிப்பாக வேறுபடுத்தப்பட வேண்டும். மேலும், அவருக்கு அடிபணிய வேண்டும்.எப்போதாவது, அவர்கள் தேர்ந்தெடுக்கப்பட்ட மக்களுக்கு கடவுளின் விருப்பத்தையும் அறிவுறுத்தல்களையும் காட்டலாம். யூத பாரம்பரியத்தில் அவர்கள் மனிதர்களை விட தாழ்ந்தவர்கள் ஆவர். ஏனெனில் அவர்களுக்கு தங்கள் சொந்த விருப்பம் இல்லை. மேலும் அவர்கள் ஒரே ஒரு தெய்வீக கட்டளையை மட்டுமே நிறைவேற்ற முடியும்.
# தேவதூதர்

## கிறித்துவ மதம்

உள்ள ஒரு கத்தோலிக்க தேவாலயத்தில் உள்ள ஒரு தேவதை உருவம்]]
ஆரம்பகால கட்டத்தில் தேவதூதர் தொடர்பான கிறித்துவக் கருத்தாக்கத்தில் தேவதூதர் என்பவர் கடவுளின் தூதுவராகக் கருதப்படுவதாக இருந்தது. தேவதூதர்கள் என்பவர் கடவுளால் உருவாக்கப்பட்டவர்கள் ஆவர். அன்பின் வெளிப்பாடுகள் மற்றும் மீட்பர் இயேசு கிறித்துவின் தூதுவர்களாக இருக்கின்றனர். பின்னர் கபிரியேல், மிக்கேல், ரபேல் மற்றும் யூரைல் போன்றோர் தனிப்பட்ட தேவதூதர்களாக இருந்தனர். பின்னர், இரண்டு நூற்றாண்டுகளுக்கும் சற்று அதிகமான இடைவெளியில் (3 ஆம் நூற்றாண்டு முதல் 5 ஆம் நூற்றாண்டு வரை) தேவதூதர்களின் உருவம் இறையியல் மற்றும் கலை ஆகிய இரண்டிலும் திட்டவட்டமான பண்புகளை எடுத்தது. .  
தேவதூதர்கள் என்பவர்கள் கடவுள் மற்றும் மனிதர்களுக்கு இடையில் செயல்படுவர்களாக கிறித்துவ விவிலியத்தில் குறிப்பிடப்பட்டுள்ளது. விவிலியத்தில் "தூதுவர்களாக" தேவதூதர்களின் செயல்பாடு விவரிக்கப்பட்டிருக்கிறது. ஆனால் எப்போது தேவதூதர்கள் உருவாக்கப்பட்டனர் என்பது பற்றி எதுவும் குறிப்பிடப்படவில்லை என்பது குறிப்பிடத்தக்கதாகும்.  
தேவதூதர்கள் என்பவர்கள் பாலினம் அற்றவர்கள் என்றும் இரு பாலினத்திலும் அடங்காதவர்கள் எனவும், பல கிறித்துவர்கள் கருதுகின்றனர். இந்த வழியில் அவர்கள் மத்தாயு 22:30 அதிகாரத்தினை விளக்கமாகக் கூறுகின்றனர். மற்றொரு வகையில் தேவதூதர்கள் பொதுவாக ஆண் போன்ற தோற்றம் கொண்டவர்களாக விவரிக்கப்படுகின்றனர். அவர்களது பெயர்களும் கூட ஆண் பெயர்களாகவே உள்ளது. தேவதூதர்கள் மனிதர்களைக் காட்டிலும் மிகுந்த அறிவுடையவர்களாக இருந்த போதும் மத்தாயு 24:36 ஆம் அதிகாரத்தில் குறிப்பிட்டுள்ளவாறு அவர்கள் எல்லாமறிந்த கடவுள் அல்ல. மற்றொரு பார்வையில் தேவதூதர்கள் சோதனைக்காக இந்த உலகிற்கு மனிதர்கள் வடிவத்தில் அனுப்பப்பட்டவர்கள் ஆவர்.  
ஒழுங்கமைக்கப்பட்ட கிறித்தவ இறையியலில், தேவதூதர்கள் ஓரிசென் மற்றும் தாமசு அக்குவைனசு ஆகியோரின் எழுத்துகளில் உள்ளதைப் போல, உடல்ரீதியான மனிதர்களுக்கு எதிரானவர்கள் மற்றும் இயல்பற்ற மனிதர்களாக கருதப்படுகிறார்கள்.
# தேவதூதர்

## இசுலாம்

தேவதூதர்கள் மீதான நம்பிக்கை என்பது இசுலாத்தின் ஒரு அடிப்படை அம்சமாகும். . குர்ஆன் தேவதூதர்கள் மற்றும் மனிதத் தூதர்கள் ஆகிய இருவரையும் "ரசூல்" என்று குறிப்பிடுகிறது.  
இசுலாத்தில் தேவதூதர்கள் பற்றி தெளிவுபடுத்தும் போது அவர்களை கடவுளின் தூதுவர்கள் என்று கூறுகிறது. அவர்களுக்கு தனித்த விருப்பங்கள் ஏதுமில்லை. அவர்களால் இறைவன் இட்ட கட்டளையை மட்டுமே செய்ய முடியும்.. அவர்களில் சிலர், கேப்ரியல் மற்றும் மைக்கேல் போன்றவர்கள் குர்ஆனில் பெயரால் குறிப்பிடப்பட்டுள்ளனர். மற்றவர்கள் அவற்றின் செயல்பாட்டால் மட்டுமே குறிப்பிடப்படுகிறார்கள். அல்-சுயூத்தி போன்ற பெரும்பாலான முசுலிம் இறையியலாளர்கள், தேவதைகள் ஒளியின் மூலம் படைக்கப்பட்டுள்ளனர் என்று கூறும் கொள்கையின் அடிப்படையில், தேவதூதர்கள் ஆவிகளில் சிதைந்தவர்கள் என்று வாதிட்ட தத்துவஞானிகளுக்கு மாறாக, தேவதைகள் பொருளை உள்ளடக்கியவர்களாக சித்தரிக்கின்றனர். கூடுதலாக, தேவதூதர்களுக்கு பகுத்தறிவு வழங்கப்பட்டதாகவும் கடவுளின் சோதனைகளுக்கு உட்படுத்தப்பட்டதாகவும் கருதப்படுகிறது. பூமியில் மனிதர்களும் சைத்தான்களும் சோதிக்கப்பட்டதைப் போலவே, சொர்க்கத்தின் குடிமக்கள் வணக்கங்களால் சோதிக்கப்பட்டனர் என்று அல்-மதுரிடி கூறுகிறார். தேவதூதர்கள் தங்கள் சோதனைகளில் தோல்வியுற்றால், அவர்கள் காரூத் மற்றும் மாருத் போன்ற பூமியில் பிறப்பர்.  
தேவதூதர்கள் மாறுபட்ட வடிவங்கள் எடுக்க முடியும். இசுலாமின் இறுதி தீர்க்கதரிசியான தீர்க்கதரிசி முகம்மது நபி தேவதூதர் கேப்ரியேலின் முக்கியத்துவம் பற்றி கூறும் போது, அவரது இறகுகள் கிழக்கில் இருந்து மேற்குக் கீழ்வானம் வரை நீண்டிருப்பதாகக் கூறினார். அதே நேரத்தில் இசுலாமிய பாரம்பரியத்தில் நன்கு அறியப்பட்ட ஒன்றாக தேவதூதர்கள் மனித வடிவம் எடுத்து வந்ததார்கள் என்றும் இருக்கிறது.
# சேவைத் தரம்

## வரலாறு

வழக்கமான இணைய ரவுட்டர்கள் மற்றும் LAN ஸ்விட்சுகள் சேவைத்தரப் பொறுப்புறுதிகளை வழங்கும் திறனில் குறைபாடு கொண்டவையாக இருக்கின்றன. இது இணைய உபகரணங்களை மலிவானதாகவும் வேகமானதாகவும் ஆக்குகிறது. ஆகையால் QoS இயங்கமைப்புகளால் வழங்கப்படும் எடுத்துக்காட்டாக X.25 போன்ற மிகவும் சிக்கலான தொழில்நுட்பங்களுடன் போட்டியிடுவதில் மிகவும் பிரபலமானதாக இருக்கின்றன. எனினும் இணையம் வழக்கமாக இயல்பிருப்பு QoS நிலை அல்லது "சிறந்த முயற்சியில்" இயங்குகிறது. ஒவ்வொரு IP பாக்கெட்டிலும் நான்கு "சேவை வகை" பிட்டுகள் மற்றும் மூன்று "மேலமைவு" பிட்டுகள் வழங்கப்பட்டிருந்தன. ஆனால் அவை பொருட்படுத்தப்படவில்லை. இந்த பிட்டுகள் பின்னர் டிஃப்செர்வ் குறிப்புள்ளிகளாக (DiffServ Code Points) (DSCP) மறு வரையறுக்கப்பட்டன. மேலும் அவை சிலநேரங்களில் நவீன இணையத்தில் பியர்டு இணைப்புகளில் பயன்படுத்தப்பட்டன.  
IP-TV மற்றும் IP-தொலைபேசியியலின் வருகையினால் இறுதிப் பயனர்கள் QoS இயங்கமைப்புகளைக் கொண்டிருப்பது மிகவும் பொதுவானதாக இருக்கிறது. ஆனால் அடுக்கு 3 IP ரவுட்டிங் சார்ந்ததாக இருக்க வேண்டிய அவசியமில்லை. பெரும்பாலும் அவை அடுக்கு 2 நுட்பங்களாக இருக்கலாம்.  
தரவுக்கு QoS டேகுகளை இணைப்பதற்காக அடுக்கு 2 நுட்பங்களில் பல முயற்சிகள் மேற்கொள்ளப்பட்டது பல ஆண்டுகள் நடைபெற்றது. ஆனால் பின்னர் அது கவனத்தை இழந்தது. இதற்கான எடுத்துக்காட்டுகள் ஃபிரேம் ரிலே மற்றும் ATM போன்றவை ஆகும். சமீபத்தில் MPLS (அடுக்கு 2 மற்றும் 3க்கு இடையிலான தொழில்நுட்பம்) சிறிது கவனத்தைப் பெற்றது. எனினும் தற்போது இணையம் QoS ஐ வழங்கலாம். ஆனால் அது மிகவும் பிரபலமான அடுக்கு 2 தொழில்நுட்பத்துக்கு மிகவும் தொலைவில் இருக்கிறது.  
ஈதர்னெட்டில் மெய்நிகர் LANகள் (VLAN) மாறுபட்ட QoS நிலைகளைப் பிரிப்பதற்குப் பயனபடுத்தப்படலாம். எடுத்துக்காட்டாக ஃபைபர்-டு-த-ஹோம் ஸ்விட்சுகளில் பொதுவாக வெவ்வேறு VLANகளை இணைப்பதற்காக பல்வேறு ஈதர்னெட் போர்ட்டுகள் வழங்கப்பட்டிருக்கும். ஒரு VLAN இணைய அணுகலுக்கும் (குறைவான முன்னுரிமை), IP-TVக்காக ஒன்றும் (அதிக முன்னுரிமை), IP தொலைபேசியியலுக்காக ஒன்றும் (மிகவும் அதிகமான முன்னுரிமை) வழங்கப்பட்டிருக்கும். வெவ்வேறு இணைய வழங்குநர்கள் வெவ்வேறு VLANகளைப் பயன்படுத்தலாம்.
# சேவைத் தரம்

## QoS தேவைப்படும் பயன்பாடுகள்

வரையறுக்கப்பட்ட சேவைத் தரம் சில வகை நெட்வொர்க் போக்குவரத்துக்கு தேவையாக இருக்கலாம். எடுத்துக்காட்டாக:
- ஸ்ட்ரீமிங் பல்லூடகம் குறைந்தபட்ச தர நிலை பராமரிக்கப்படுவதை உறுதியளிப்பதற்கு உறுதியாக்கிய செயல் வீதம் தேவையாக இருக்கிறது.
- AT&amp;Tயின் யூ-வெர்ஸ் போன்ற சேவை வழங்குநர்களிடம் இருந்து சேவையாக IPTV வழங்கப்படுகிறது.
- IP தொலைபேசியியல் அல்லது குரல் பதிவு IP (VOIP) பயன்படுத்துவதற்கு நடுக்கம் மற்றும் தாமதம் சார்ந்த கடுமையான கட்டுப்பாடுகள் தேவையாக இருக்கலாம்.
- வீடியோ டெலிகான்ஃபரன்சிங்குக்கு (Video Teleconferencing) (VTC) குறைவான நடுக்கம் மற்றும் செயலற்ற நிலை தேவை.
- அலார சமிக்ஞை (எ.கா., பர்க்லர் அலாரம்)
- அர்ப்பணிக்கப்பட்ட இணைப்பு முன்மாதிரிக்கு உறுதியாக்கிய செயல் வீதம் மற்றும் தாமதம் மற்றும் நடுக்கம் சார்ந்த பொருத்துக் கட்டுப்பாடுகள் இரண்டும் தேவை.
- தொலை அறுவைசிகிச்சை போன்ற பாதுகாப்பு-சிக்கல் பயன்பாட்டுக்கு கிடைக்கும் தன்மையின் உறுதியாக்கிய நிலை (இது *கடின QoS* எனவும் அழைக்கப்படலாம்) தேவையாக இருக்கலாம்.
- தொலைதூர அமைப்பு நிர்வகிப்பவருக்கு கனமான-அளவுடைய இணைப்பு இருக்கும் சமயத்தில்கூட பதிலளிக்கக் கூடிய அமர்வாக இருக்கிறதா என்பதை உறுதியளிப்பதற்கான மாறி மற்றும் பொதுவாக சிறிய அளவிலான SSH போக்குவரத்தை வரிசைப்படுத்துவதற்கு இது தேவையாக இருக்கலாம்.
- பல ஆட்டக்காரர்களுடன் கூடிய துரித வேக நிகழ் நேர உருவகப்படுத்துதல்கள் போன்ற ஆன்லைன் விளையாட்டுகளுக்கு இது தேவை. QoS இன் குறைபாடு 'லேக்' உருவாக்கலாம்.
- நிகழ்-நேர இயந்திரக் கட்டுப்பாட்டுக்காக பயன்படுத்தப்படும் ஈதர்நெட்/IP போன்ற தொழில்சார் ஈதர்நெட் வரைமுறைகளில் தேவையாக இருக்கிறது  
சேவையின் இந்த வகைகள் *மீள் திறனற்றவை* என அழைக்கப்படுகின்றன. அதாவது அவை செயல்படுவதற்கு குறிப்பிட்ட சில குறைந்த பட்ச பட்டையகலம் மற்றும் குறிப்பிட்ட சில செயலற்றநிலை தேவை.  
மாறாக *மீள்திறனுடைய* பயன்பாடுகளுக்கு அதிகமான அல்லது குறைவான பட்டையகலம் கிடைத்தாலும் போதுமானதாக இருக்கலாம். TCP சார்ந்த மொத்த கோப்புப் பரிமாற்றப் பயன்பாடுகள் பொதுவாக மீள்திறனுடையதாக இருக்கின்றன.
# சேவைத் தரம்

## QoSஐ அடைதல்

- ஒவ்வொரு அழைப்பிலும்
- ஒரு அழைப்பில்
- அழைப்பிற்கு முன்னதாக: QoS வழங்குவதற்கான இயங்கமைப்பின் செலவு நியாயமானதாக இருந்த போதும் நெட்வொர்க் வாடிக்கையாளர்களும் வழங்குநர்களும் பொதுவாக சேவை நிலை ஒப்பந்தம் (service level agreement) (SLA) என்று அழைக்கப்படும் ஒப்பந்த உடன்படிக்கை செய்துகொள்வார்கள். அதில் போக்குவரத்துக்கு முன்னுரிமை அளிக்கப்பட்டு இருதரப்பினருக்கும் இடையே பரஸ்பரம் ஏற்றுக்கொண்ட உறுதியாக்கிய செயல்பாடு/செயல் வீதம்/செயலற்ற நிலை கட்டமைப்புகள் ஆகியவற்றைத் தருவதற்கான நெட்வொர்க்/வரைமுறையின் திறனுக்கான பொறுப்புறுதி குறிப்பிடப்பட்டிருக்கும்.
- வளங்களை ஒதுக்குதல்: வளங்கள் அமைக்கப்பட்ட அழைப்புக்கான நெட்வொர்க் சார்ந்த ஒவ்வொரு படிநிலையிலும் ஒதுக்கப்படுகின்றன. இதற்கு எடுத்துக்காட்டு RSVP ரிசோர்ஸ் ரிசர்வேசன் ப்ரோடோகால் (Resource Reservation Protocol) ஆகும்.
# சேவைத் தரம்

## QoS முன்னுரிமை நிலைகள்

[10ms க்கும் குறைவான செயலற்ற நிலை மற்றும் நடுக்கம்]
|}
[குறைவான செயலற்ற நிலை மற்றும் நடுக்கம்]  
|}
# சேவைத் தரம்

## சேவைத் தரம் வழங்கும் வரைமுறைகள்

- IP ஹெட்டரில் சேவை வகை (Type of Service) (TOS) களம் (தற்போது டிஃப்சர்வால் வழக்கில் இல்லை)
- IP வேறுபடுத்தப்பட்ட சேவைகள் (டிஃப்சர்வ்)
- IP இன் ஒருங்கிணைக்கப்பட்ட சேவைகள் (இன்ட்சர்வ்)
- ரிசோர்ஸ் ரிசர்வேசன் ப்ரோட்டோகால் (RSVP)
- எட்டு QoS வகுப்புகளை வழங்கும் மல்டிப்ரோடோக்கால் லேபில் ஸ்விட்சிங் (MPLS)
- RSVP-TE
- ஃப்ரேம் ரிலே
- X (2007)
- சில ADSL மோடம்கள்
- ஒத்தியங்கா பரிமாற்ற முறை (ATM)
- IEEE 802.1p
- IEEE 802.1Q
- IEEE 802.11e
- ஹோம்.பீ.என்.ஏ காக்ஸ் மற்றும் தொலைபேசிக் கம்பிகளின் மூலமாக வீட்டு வலையியல்
- ITU-T G.hn தரநிலையானது "கண்டென்சன்-ப்ரீ டிரான்ஸ்மிசன் ஆப்பர்சூனிட்டிஸ்" (CFTXOPs) என்ற வழியில் QoSஐ வழங்குகிறது. அவை QoSஐ தேவைப்படும் பாய்வுகளுக்கு ஒதுக்கப்படுகின்றன. மேலும் அவை நெட்வொர்க் கட்டுப்படுத்தியுடன் "ஒப்பந்தத்தில்" ஈடுபடுகின்றன. G.hn "கண்டென்சன்-பேஸ்ட் டைம் ஸ்லாட்டுகள்" வழியில் QoS அல்லாததையும் ஆதரிக்கிறது.